b'\n_START_ARTICLE_\nUr-Baba\n_START_PARAGRAPH_\nUr-Baba (\xc5\xa1um. \xf0\x92\x8c\xa8\xf0\x92\x80\xad\xf0\x92\x81\x80\xf0\x92\x8c\x91\xc2\xa0= ur-\xe1\xb4\xb0ba.ba\xe2\x82\x86 arba ur-\xe1\xb4\xb0ba.U\xe2\x82\x82 \xe2\x80\x93 \xe2\x80\x9edeiv\xc4\x97s Bau tarnas\xe2\x80\x9c) \xe2\x80\x93 Laga\xc5\xa1o valdovas (ensis), vald\xc4\x99s 2164\xe2\x80\x932144 m. pr. m. e. (pagal vidurin\xc4\x99 chronologij\xc4\x85)._NEWLINE_Manoma, kad Ur-Babos valdymas daugiau ar ma\xc5\xbeiau sutapo su paskutinio Akado karaliaus \xc5\xa0u-durulo valdymu. Kita vertus, Ur-Baba gal\xc4\x97jo valdyti ir laikotarpiu tarp \xc5\xa0ar-kali-\xc5\xa1ario bei \xc5\xa0u-durulo valdymo. Sprend\xc5\xbeiant i\xc5\xa1 \xc4\xafvairi\xc5\xb3 Ur-Babos \xc4\xafra\xc5\xa1\xc5\xb3 ant ap\xc5\xbeadini\xc5\xb3 auk\xc5\xb3, \xc5\xa1io ensio valdymo laikai buvo santykinio miesto klest\xc4\x97jimo laikotarpis, Laga\xc5\xa1as buvo nepriklausomas nuo Akado imperijos._NEWLINE_Ur-Babos dukt\xc4\x97 Enanepada \xc5\xaare tapo dievo Nanos vyriausi\xc4\x85ja \xc5\xbeyne, o kita dukt\xc4\x97 Ninala i\xc5\xa1tek\xc4\x97jo u\xc5\xbe Gud\xc4\x97jos, kuris po Ur-Babos mirties tapo Laga\xc5\xa1o ensiu.'